CELEX: 62017CN0309
Language: ro
Date: 2017-05-29 00:00:00
Title: Cauza C-309/17: Cerere de decizie preliminară introdusă de Hanseatisches Oberlandesgericht in Bremen (Germania) la 29 mai 2017 – Stadtwerke Delmenhorst GmbH/Manfred Bleckwehl

25.9.2017   
            
            
               RO
            
            
               Jurnalul Oficial al Uniunii Europene
            
            
               C 318/4
            
         Cerere de decizie preliminară introdusă de Hanseatisches Oberlandesgericht in Bremen (Germania) la 29 mai 2017 – Stadtwerke Delmenhorst GmbH/Manfred Bleckwehl
   (Cauza C-309/17)
   (2017/C 318/05)
   Limba de procedură: germana
   
      Instanța de trimitere
   
   Hanseatisches Oberlandesgericht in Bremen
   
      Părțile din procedura principală
   
   
      Reclamantă: Stadtwerke Delmenhorst GmbH
   
      Pârât: Manfred Bleckwehl
   
      Întrebările preliminare
   
   
               1)
            
            
               Articolul 3 alineatul (3) coroborat cu literele (b) și (c) din anexa A la Directiva 2003/55/CE a Parlamentului European și a Consiliului din 26 iunie 2003 privind normele comune pentru piața internă în sectorul gazelor naturale și de abrogare a Directivei 98/30/CE (1) trebuie interpretat în sensul că, în lipsa informării directe și în timp util a consumatorilor de gaze cu privire la condițiile, motivele și amploarea unei modificări tarifare iminente pentru aprovizionarea cu gaz se opune validității unei astfel de modificări tarifare?
            
         
               2)
            
            
               În cazul unui răspuns afirmativ la această întrebare:
               Articolul 3 alineatul (3) coroborat cu literele (b) și (c) din anexa A la Directiva 2003/55/CE a Parlamentului European și a Consiliului din 26 iunie 2003 privind normele comune pentru piața internă în sectorul gazelor naturale și de abrogare a Directivei 98/30/CE se aplică începând cu 1 iulie 2004 în mod direct unui furnizor organizat conform dreptului privat (ca GmbH de drept german), întrucât dispozițiile menționate ale acestei directive sunt necondiționate în ceea ce privește conținutul lor și prin urmare aplicabile fără un alt act de transpunere, conferind particularilor drepturi față de o entitate, care în pofida formei juridice private este subordonată statului, care este unicul acționar al întreprinderii?
            
         
      (1)  JO 2003, L 176, p. 57, Ediție specială, 12/vol. 2, p. 80.